JUMALA PUHUU ERÄMAASSA Transjordania
Macharaios - Johanneksen elämän loppunäytös
Tänään vierailemme eräässä Herodes Suuren rakennushankkeista, -
jonka hän rakensi suojakseen ja omaksi ilokseen.
Myöhemmin sen peri hänen poikansa Herodes Antipas, -
käännettynä "Pikkuinen".
Linnoituksen kreikankielinen nimi on Macharaios, -
arabiankielellä se tunnetaan nimellä Mukhaver.
Vierailemme linnoituksen raunioilla -
erään vuonna 30 jKr sattuneen tapahtuman johdosta.
Se tapahtui siksi, että Herodes Suuri oli todella julma hallitsija.
Tiedämme historiasta, että hän tappoi omat poikansa, -
rakkaan vaimonsa sekä anoppinsa.
Hän teki kaiken vain siksi, -
että hän halusi näin varmistaa hallintonsa ja valtansa.
Herodes Suuri tunnetaan Raamatussa ennen kaikkea siitä, -
että hän tappoi kaikki alle 2-vuotiaat Betlehemin lapset, -
koska hän halusi tuhota Jeesuksen, eli juutalaisten kuninkaan.
Tänään tutustumme tapahtumaan, joka liittyy Herodes Antipakseen.
Raamattu kertoo Herodes Suuresta eniten Jeesuksen syntymän ja -
hänen vanhempiensa Egyptiin paon yhteydessä.
Hänen kuoltuaan kuningaskunta jakautui osiin, -
joita hallitsivat hänen poikansa.
Herodeksista vallitseekin historiassa suuri sekaannus, -
sillä heidän suvussaan oli monia Herodes-nimisiä jäseniä.
Koska heille ei ollut annettu tarkentavia lisänimiäkään, -
voimme helposti eksyä tässä Herodesten labyrintissa.
Takanamme onkin nyt Macharaioksen linnoitus.
Katsoessamme täältä kauempaa, emme näe muuta kuin vuoren.
Vain muutama pylväs seisoo nyt 2000 vuotta myöhemmin pystyssä.
Herodeksen aikaan -jos käytämme mielikuvitusta-, tuolla oli muurit, -
joiden kaikissa neljässä nurkassa seisoi 30-metrinen vartiotorni.
Linnoituksessa oli sotavarustus kivilinkoineen ja varusväkineen, -
säiliöt veden keräämiseksi sekä vesijohtoverkko, -
jotta siellä asuvilla olisi vettä, ruokaa ja juomaa...
Linnoituksen juurella oli lisäksi Herodeksen rakennuttama kylä, -
ja linnoitukseen pääsikin vain tuon kylän kautta.
Lähdemme nyt kulkemaan tuota tietä paikan päälle -
katsomaan, millainen linnoitus Macharaiois oikein on.
Herodeksen toiminnan ja täällä sattuneiden tapahtumien valossa -
voimme sanoa, että tämä oli -
kuten muutkin Herodeksen palatsilinnoitukset, -
eli rakennettu pääasiassa puolustusta varten.
Huomaatte tämän vuoren olevan oikein erityisen turvallinen, -
sillä kukaan ei pääse ylös rinteitä pitkin.
Tämä nykyinen leveä tie on tehty turisteille -
mutta silti yksi asia ihmetyttää.
Olemme täällä kristinuskolle erittäin tärkeässä paikassa, -
mutta turistien tungos puuttuu..
Kaikkialla muualla käy massoittain turisteja -
tutustumassa pyhiin paikkoihin ja niihin liittyviin tapahtumiin.
Mutta paikassa, jossa Johannes Kastaja antoi henkensä, -
ei näy yhtäkään ihmistä!
Saammepahan työskennellä rauhassa ilman taistelua kuvauspaikoista...
Lähtekäämme siis katsomaan, mitä Macharaioksesta löytyy.
Herodes Suuri rakensi tänne nykyisen Jordanian alueelle -
omaksi turvakseen tämän vuorilinnoituksen, -
jota tänään kutsutaan nimellä Mukawer.
Nimi tulee arabiankielestä, -
mutta linnoituksen toiminta-aikaan käytössä oli nimi Macharaios, -
joka tulee taas kreikankielestä.
Paikalla sijaitsi jo aiemmin jonkinlainen linnoitus, -
jonka rakensi kuningas Aleksanteri Jannaios vuonna 90 e.Kr.
Herodes Suuri havaitsi paikan olevan strategisesti tärkeä; -
1100 metriä merenpinnasta, jyrkät rinteet, syvät rotkot...
Hän rakensi sen uudelleen hänelle ominaiseen, suureelliseen tyyliin.
Aleksanterin aikaisesta rakennuksesta emme tiedä paljoa.
Lopulta pääsimme ylös värisevin jaloin.
Nyt haluaisimme vain levätä ja rentoutua.
Tiedon mukaan, Herodes piti paljon saunomisesta.
Täällä hän otti vastaan vieraita ja tarjosi heille rentoa saunomista.
Siellä voitiin politikoida, seurustella keskenään ja -
nauttia vapaa-ajasta täällä ihmeen kauniissa maisemissa.
Kuten kaikilla Herodeksen linnoituksilla, -
myös Macharaioksella oli näköyhteys toisiin linnoituksiin.
Selkeällä säällä täältä näkyy jopa 40 km:n päässä oleva Herodium -
ja Kuolleenmeren takana oleva Masada.
Se mahdollisti viestimisen savumerkein, -
jos esim. kuningasta vastaan hyökättiin.
Macharaioksen kohtalo oli sama kuin muidenkin Juudean linnoitusten.
Kun juutalaiset aloittivat v. -66 kansannousun roomalaisia vastaan, -
he linnoittautuivat tänne, samoin kuin Masadaankin.
Mitä tapahtui ja mikä oli näiden linnoitusten erona?
Masadassa juutalaiset kiipesivät vuoren huipulle, -
varustivat itselleen vesi- ja ruokavarat ja sitten he vain istuivat.
Täällä roomalaiset ja juutalaiset taistelivat keskenään!
Kun juutalaisia ei saatu ajetuksi ulos, -
roomalaiset ottivat kiinni erään heidän päällikkönsä, -
jonka he melkein jopa ristiinnaulitsivat!
Juutalaisten kuultua asiasta, he antautuivat.
Roomalaiset saivat linnoituksen ja juutalaisten kansannousu päättyi.
Tämä tapahtui Jerusalemin sortumisen jälkeen, -
mutta ennen Masadan tapahtumia. Kun linnoitus oli hävitetty, -
kohtaa eivät ole ottaneet käyttöön juutalaiset, eivätkä kristitytkään.
Yleensä jokaisesta tällaisesta paikasta löytyy kirkon raunioita -
ja juutalaisasutuksen merkkejä, mutta ei täältä.
Paikka jäi täysin unholaan ja hautautui maahan.
Täällä aloitettiin kaivaukset vasta v. 1970, jolloin maasta löytyikin -
monien historioitsijoiden kuvauksia vastaava palatsi.
Herodeksella oli monia linnoituksia Jordanin länsipuolella, -
mutta täällä vain yksi, -
eikä linnoituksen nimikään ole kovin tunnettu.
Uskoakseni nimet Macharaios ja Mukhawer ovat monille vieraita, -
mutta täällä sattuneet tapahtumat ovat olleet tosi merkittäviä, -
ja niistä nyt kerromme.
Ensin meidän on palattava Herodes Antipaksen -
ja Johannes Kastajan väliseen konfliktiin.
Johannes oli saavuttanut kansan parissa suuren suosion.
Häntä pidettiin suurena Jumalan miehenä ja oikeuden julistajana, -
ja Kastajan rohkeus julistaa kasvoin kokoajan.
Eräänä päivänä hän kohtasi Herodes Antipaksen, -
jonka Macharaios-palatsi sijaitsi lähellä Johanneksen kastamispaikkaa.
Johannes tuomitsi suorasukaiseen tapaansa hänen syntisen suhteensa -
oman veljensä Filipoksen vaimon kanssa.
Se oli ehdottomasti kiellettyä juutalaisten moraalisäännöissä!
Herodes antoi pidättää Johanneksen avovaimonsa arvostelun vuoksi -
ja tuoda hänet vangiksi juuri tähän linnoitukseen.
Siitä meille kertoo Josifus Flavius Raamatun ulkopuolisessa lähteessä.
Herodes Antipas oli jo pitkään ollut huolissaan -
Johannes Kastajan suosioista, -
sillä kansa rakasti Johannesta, jota pidettiin pyhänä miehenä.
Tämän kertomuksen merkilliset tapahtumat johtuivat siitä, -
että Herodeksella oli yksi vaimo, -
tai oikeammin sanottuna rakastajatar.
Ja tuo rakastajatar ei voinut sietää Johannesta, -
vaan hän vihasi tätä ja etsi keinoa Johanneksen päihittämiseksi.
Tapahtumat joista nyt kerron, kuvaavat sitä, kuinka se onnistui.
Ilmeisesti Herodes antoi Johanneksen olla melko vapaasti.
Raamatussa kerrotaan, -
että hänen opetuslapsensa saivat tulla vapaasti hänen luokseen.
Johanneksen kuultua Jeesuksen ihmeteoista, -
hän lähetti opetuslapsensa Jeesuksen luo kysymään, -
onko Hän se, jonka piti tulla, vai pitääkö vielä odottaa jotakuta toista?
Matt 11:2-6: "Mutta kun Johannes vankilassa ollessaan -
kuuli Kristuksen teot, lähetti hän opetuslapsiansa sanomaan hänelle: -
"Oletko sinä se tuleva, vai pitääkö meidän toista odottaman?"
Niin Jeesus vastasi ja sanoi heille: -
"Menkää ja kertokaa Johannekselle, mitä kuulette ja näette:
sokeat saavat näkönsä, ja rammat kävelevät, pitaliset puhdistuvat, -
ja kuurot kuulevat, ja kuolleet herätetään, -
ja köyhille julistetaan evankeliumia.
Ja autuas on se, joka ei loukkaannu minuun."
Kiinnostavaa on, että vankeus pani Johanneksen epäilemään.
Ennen hän oli varma siitä, kuka Jeesus on.
Jeesuksen tullessa kasteelle, Johannes näki hänessä -
Jumalan Karitsan, jonka piti ottaa pois maailman synnit, -
ja jonka kunnia oli niin suuri, ettei hän ollut kyllin arvokas -
sitomaan edes hänen kengännauhojaan.
Hän näki Jeesuksessa sen, joka kastaa Pyhällä Hengellä.
Mutta nyt hänen varmuutensa heikentyi, -
täällä - Macharaioksen pimeässä tyrmässä ja sen yksinäisyydessä.
Täällä hän odotti kohtaloaan, tietämättä mitään tulevasta.
Hän tiesi, että Herodes Antipas tunsi kunnioitusta häntä kohtaan.
Mutta hänen heikkoutenaan olivat naiset, kuten useilla miehillä oli.
Meillä kaikilla on heikkoutemme, jotka viettelevät meitä.
Jos emme tunnista niitä, olemmekin pian, kuten Herodes.
Heikkoutemme ahdistavat meitä ja alkavat määrätä elämäämme.
Jeesus ei langennut heikkouksiinsa autiomaassa, -
kun paholainen pyysi häntä muuttamaan kivet leiviksi, -
hänen ollessa nälissään.
Jeesus kieltäytyi, sillä hän hallitsi heikkoutensa.
Kohtalokkaan päivän lähetessä, Herodes kutsui tänne -
Macharaiokseen koolle ylimykset hallitsemastaan Galileasta.
Kaikki tulivat tänne juhlimaan. Oli viiniä ja naisia, kuten aina.
Ja saunottiin, kuten tuolloin oli tapana.
Kun oli juotu tarpeeksi ja vieraat olivat hyvällä tuulella, -
Herodes huomasi yhtäkkiä ottolapsensa Salomen.
Hän lähetti tytön tanssimaan tuon ajan tanssia nimeltä -
"Seitsemän liinan tanssi".
Matt. 14:6-12: "Mutta kun Herodeksen syntymäpäivä tuli, -
tanssi Herodiaan tytär heidän edessään, ja se miellytti Herodesta; -
sentähden hän valalla vannoen lupasi antaa hänelle, mitä ikinä hän anoisi.
Niin hän äitinsä yllytyksestä sanoi: -
"Anna tuoda minulle tänne lautasella Johannes Kastajan pää".
Silloin kuningas tuli murheelliseksi, -
mutta valansa ja pöytävierasten tähden hän käski antaa sen.
Ja hän lähetti lyömään Johannekselta pään poikki vankilassa.
Ja hänen päänsä tuotiin lautasella ja annettiin tytölle; -
ja tämä vei sen äidilleen.
Ja hänen opetuslapsensa tulivat ja ottivat hänen ruumiinsa ja -
hautasivat hänet; ja he menivät ja ilmoittivat asian Jeesukselle."
Eli Salome-tyttö tanssi tuolla kivilattialla, -
ja Herodes istui valtaistuimellaan tässä, jossa juuri nyt seison.
Tuossa lattialla tanssi Salome puettuna seitsemään liinaan -
sen ajan kuuluisaa tanssia, "Seitsemän liinan tanssi".
Tanssin eri vaiheissa tanssijan tuli riisua yksi liina, -
kunnes viimeinenkin liina oli pudonnut.
Sitten Herodes antoi yhden lupauksen.
Juopuneena ja riehakkaalla mielellä, -
hän lupaa antaa tytölle ihan mitä tahansa, vaikka puoli valtakuntaa!
Kuten Raamattu kertoo, tyttö ei toivonut puolta valtakuntaa.
Äitinsä vaatimuksesta, -
hän toivoi saavansa Johannes Kastajan pään hopeavadilla.
Johannes oli varmaan saman juhlasalin alla vankityrmässä, -
jossa hän odotteli kohtaloaan.
Luulen, että Johannes arveli Herodeksen vapauttavan hänet, -
sillä kunnioittihan Herodes häntä kaikesta huolimatta.
Mutta näemmekin olosuhteiden -
ja ihmisten kohtaloiden heilahtavan ihan toisiksi.
Salomen tanssi oli kohtalokas myös Herodekselle.
Hänen piti täyttää lupauksensa, -
sillä paikalla olivat kaikki Galilean ylimyksetkin.
Herodeksen kaltainen kuningas -
ei voinut pettää kaikkien kuullen antamaansa lupausta.
Ja niin Johanneksen pää tuotiin tytölle - palkinnoksi tanssista.
Mutta kuten Raamattu kertoo, kaiken takana oli -
hänen Herodias-äitinsä juoni, joka onnistui täydellisesti.
Äitikään ei halunnut puolta valtakuntaa, -
kuten Markuksen evankeliumi kertoo, vaan Johanneksen pään hopeavadilla.
Herodeksen juovuksissa antama lupaus sitoi häntä, -
eikä se antanut hänelle mitään mahdollisuutta perääntyä siitä, -
eikä varsinkaan kaikkien Galilean ylimysten läsnä ollessa.
Niin sai tanssija palkintonsa. Ja Johannes - suurin ihminen, -
joka on koskaan maailmaan syntynyt, -
lopetti täällä maallisen elämänsä ja toimintansa.
Ajattelen Jeesusta seistessäni tässä mikvessä, -
jossa juutalaiset puhdistautuivat.
Kun Jeesus kuuli, että Herodes oli tappanut Johannes Kastajan, -
hänet valtasi sellaiset tunteet, -
joita emme ole koskaan ennen Jeesuksessa nähneet.
Emme osaa edes ajatella Jeesuksen voivan käyttäytyä niin.
Evankeliumien mukaan hän etääntyi ihmisistä ja halusi olla yksin.
Näemme, että Jeesuskin suri ja koki syvää ikävää Johanneksen vuoksi.
Ja kun hän tuli takaisin, hän oli toipunut surustaan ja ikävästään, -
alkoi puhua ihmisille Johannes Kastajasta taivaallisin muistosanoin.
Matt. 11: 7-14: "Kun he olivat menneet, -
rupesi Jeesus puhumaan kansalle Johanneksesta: -
"Mitä te lähditte erämaahan katselemaan?
Ruokoako, jota tuuli huojuttaa? Vai mitä lähditte katsomaan?
Ihmistäkö, hienoihin vaatteisiin puettua?
Katso, hienopukuiset ovat kuningasten kartanoissa.
Vai mitä te lähditte? Profeettaako katsomaan?
Totisesti, minä sanon teille: hän on enemmän kuin profeetta.
Tämä on se, josta on kirjoitettu: -
'Katso, minä lähetän enkelini sinun edelläsi, -
ja hän on valmistava tiesi sinun eteesi'.
Totisesti minä sanon teille: ei ole vaimoista syntyneitten joukosta -
noussut suurempaa kuin Johannes Kastaja; -
mutta vähäisin taivasten valtakunnassa on suurempi kuin hän.
Mutta Johannes Kastajan päivistä tähän asti -
hyökätään taivasten valtakuntaa vastaan, -
ja hyökkääjät tempaavat sen itselleen.
Sillä kaikki profeetat ja laki ovat ennustaneet Johannekseen asti; -
ja jos tahdotte ottaa vastaan: hän on Elias, joka oli tuleva."
Johannes oli naisesta syntyneistä suurin, -
mutta mikä teki hänestä Jumalan silmissä suuren?
Meidän silmissämme suuri on se, joka tekee suuria tekoja tai ihmeitä.
Johannes ei tiettävästi tehnyt yhtäkään ihmetekoa.
Arvostamme häntä, jolla on korkea asema tai suuri seurakunta, -
tai häntä joka on karismaattinen ja rakastettu puhuja.
Johannes Kastaja saarnasi erämaassa.
Hän teki kaiken toisin, kuin olisi pitänyt päästäkseen hengenmieheksi.
Kansanjoukkojen sijasta hän hakeutui autiomaahan, -
ja kansaa virtasi hänen luokseen!
Kuuluisa evankelista Reinhard Bonnke -
vastasi kysymykseen, kuinka saada väki kirkkoon: -
"Missä hunajaa, sinne lentävät mehiläiset"
Johannes ei pukeutunut, kuten tuon ajan rabbit ja opettajat.
Hän piti yllään vain vyöllä sidottua kamelinnahkaa.
Me nimittäisimme häntä metsäerakoksi, -
tai tässä yhteydessä ehkä ennemminkin aavikon erakoksi.
Se ei haitannut ihmisiä, eikä estänyt tulemasta hänen luokseen.
Hän ei ollut suuri olemukseltaan, vaan kuuliaisuudessaan Jumalalle.
Hänen tehtävänsä oli valmistaa tietä Jeesukselle.
Hän oli enkeli, hebreaksi malah. Se tarkoittaa lähettilästä, -
joka profetian mukaisesti tasoittaa tien Israelin odottamalle Messiaalle.
Hän oli Elia, joka käänsi kansan sydämet uudelleen totuuteen.
Minua hämmästyttää se, -
ettei täällä Macharaioksessa ole turistivirtoja tungeksimassa.
Miksi ihmiset eivät tule katsomaan paikkaa, -
jossa Johannes Kastajan elämä päättyi, -
ja viestikapula siirtyi häneltä Jeesukselle.
Miksi ei kunnioiteta miestä, -
jota Jeesus kuvasi ihmiskunnan suurimmaksi henkilöksi.
Luullakseni syy on vain huonossa mainonnassa.
Elämmehän maailmassa, jossa kaikki riippuu mainonnan levikistä.
Täällä ei ole parin pylvään ja kivien lisäksi juurikaan nähtävää.
Kunnostustöitäkään ei ole tehty.
Mutta me poistumme täältä hyvät muistot mielessämme, -
ja mietiskellen miestä, joka valmisti tietä Jeesukselle itselleen.
Johanneksen kanssa päättyi Mooseksen lain aikakausi, -
jota kaikki profeetat ennustivat.
Tämän jälkeen hyökätään taivasten valtakuntaa vastaan, -
ja hyökkääjät tempaavat sen itselleen.
Enää ei mennä taivaaseen vain lakia moitteettomasti noudattaen.
Johannes käänsi uuden lehden maailman historiassa, -
mutta täällä Macharaiosin vankityrmässä hänen työnsä päättyi.
Johannes sanoi Jeesuksen saapuessa: -
"Hänen tulee kasvaa mutta minun vähetä."
Täällä se kehitys päättyi, kun hän antoi viestikapulan Jeesukselle, -
jonka työ oli alkamassa.
Ja Jeesus vuorostaan antoi sen evankeliumin julistamista varten -
häneen uskoville - eli meille.
Suomennos: Irene Tarkka